Βικτώρια της Έσσης και του Ρήνου

Η Βικτωρία (γερμ. Victoria von Hessen und Rhein, 5 Απριλίου 1863 - 24 Σεπτεμβρίου 1950) του Οίκου της Έσσης-Ντάρμστατ ήταν πριγκίπισσα της Έσσης και παρά τω Ρήνω, πριγκίπισσα του Μπάττενμπεργκ και, αργότερα, μαρκησία του Μίλφορντ Χέιβεν.

Βιογραφία
Η Βικτωρία Αλβέρτα Ελισάβετ Ματθίλδη Μαρία γεννήθηκε στις 5 Απριλίου 1863 στο Κάστρο του Ουίνδσορ της Αγγλίας και ήταν το πρώτο παιδί και η πρώτη κόρη του Λουδοβίκου Δ΄ της Έσσης & παρά τω Ρήνω και της Αλίκης του Ηνωμένου Βασιλείου, δεύτερης κόρης της Βικτωρίας του Ηνωμένου Βασιλείου. Μεγάλωσε μεταξύ Γερμανίας και Αγγλίας λόγω του πρόωρου θανάτου της μητέρας της το 1878, και ανέλαβε την ανατροφή της οικογένειας.

Το 1884 παντρεύτηκε στο Ντάρμστατ τον Λουδοβίκο του Μπάττενμπεργκ, αξιωματικό του αγγλικού στόλου και μετέπειτα ναύαρχο, με τον οποίο απέκτησε δυο κόρες και δυο γιους.

Κατά τη διάρκεια του Α΄ Παγκοσμίου Πολέμου, ο Γεώργιος Ε΄ του Ηνωμένου Βασιλείου κατήργησε με διάταγμα (1917) τους βασιλικούς γερμανικούς τίτλους και έτσι αυτή και ο σύζυγός της υιοθέτησαν το βρετανικό επώνυμο Μαουντμπάττεν, το οποίο ήταν απλώς μια μετάφραση στα αγγλικά του γερμανικού "Μπάττενμπεργκ" (= όρος Μπάττεν).

Δύο από τις αδελφές της- η Ελισάβετ και η Αλίκη, που παντρεύτηκαν μέλη της ρωσικής αυτοκρατορικής οικογένειας- δολοφονήθηκαν από κομμουνιστές επαναστάτες το 1918.

Απεβίωσε στις 24 Σεπτεμβρίου 1950 σε ηλικία 87 ετών λόγω διαφόρων προβλημάτων υγείας που την ταλαιπωρούσαν. Ενταφιάστηκε στο νεκροταφείο του Ουίπινχαμ της Νήσου Ουάιτ.

 Οικογένεια 
Παντρεύτηκε το Λουδοβίκο του Μπάττενμπεργκ και απέκτησαν τέσσερα παιδιά:

Αλίκη (1885 - 1969), παντρεύτηκε το 1903 τον Ανδρέα της Ελλάδας και της Δανίας, απέκτησαν 5 παιδιά, μεταξύ των οποίων και τον Φίλιππο, Δούκα του Εδιμβούργου, σύζυγο της Ελισάβετ Β΄ του Ηνωμένου Βασιλείου.Victoria; edited by Hough, Richard (1975). Advice to a grand-daughter: letters from Queen Victoria to Princess Victoria of Hesse. London: Heinemann. ISBN 0-434-34861-9.
Λουίζα (1889 - 1965), παντρεύτηκε το 1923 το Γουσταύο ΣΤ΄ Αδόλφο της Σουηδίας, δεν απέκτησαν παιδιά.
Γεώργιος (1892 - 1938), 2ος Μαρκήσιος του Μίλφορντ Χέιβεν, αξιωματικό του αγγλικού στόλου, παντρεύτηκε το 1916 την κόμισσα Ναντέζντα Μιχαήλοβνα ντε Τόρμπυ, απέκτησαν 2 παιδιά.
Λουδοβίκος (1900 - 1979), 1ος Κόμης Μαουντμπάττεν της Βιρμανίας, αξιωματικό του αγγλικού στόλου, παντρεύτηκε το 1922 τη λαίδη Εντουίνα Άσλεϋ, απέκτησαν 2 παιδιά.

Πρόγονοι

Τίτλοι
5 Απριλίου 1863 - 30 Απριλίου 1884: Η Μεγάλη Δουκική Υψηλότητα Πριγκίπισσα Βικτωρία της Έσσης και του Ρήνου
30 Απριλίου 1884 - 14 Ιουλίου 1917: Η Μεγάλη Δουκική Υψηλότητα Πριγκίπισσα Λουδοβίκου του Μπάττενμπεργκ
14 Ιουλίου 1917 - 7 Νοεμβρίου 1917: Η Λαίδη Μαουντμπάττεν
7 Νοεμβρίου 1917 - 11 Σεπτεμβρίου 1921: Η Αξιότιμη Μαρκησία του Μίλφορντ Χέιβεν
11 Σεπτεμβρίου 1921 - 24 Σεπτεμβρίου 1950: Η Αξιότιμη Χήρα Μαρκησία του Μίλφορντ Χέιβεν

Παραπομπές

Βιβλιογραφία

  A "sisters" biography of the four surviving daughters of Princess Alice, Grand Duchess of Hesse and by Rhine, told from the point of view of Princess Victoria.
 A fictional memoir. Princess Victoria of Hesse and by Rhine tells the story of her life and the life of her sisters and cousins.

 Εξωτερικοί σύνδεσμοι 

St. Mildred's Church, Whippingham, Isle of Wight 
The Mountbatten Archive at the University of Southampton

Κατηγορία:Οίκος του Μπάττενμπεργκ
Κατηγορία:Βρετανίδες μαρκησίες